अष्टान्हिका महापर्व 5 से
अजमेर| श्रीऋषभायतन अध्यात्म धाम वैशाली नगर में फाल्गुन माह की अष्टान्हिका महापर्व 5 से 12 मार्च तक महामंडल विधान का आयोजन होगा। ट्रस्ट अध्यक्ष नरेश लुहाड़िया ने बताया कि उक्त विधान में जबलपुर से पंडित श्रैणिक जैन एवं जयपुर से विधानाचार्य अरविंद शास्त्री भाग लेंगे। 5 मार्च को सुबह 7 बजे से मंगल कलश शोभायात्रा, झंडा रोहण, विधान उद्घाटन एवं जिनवाणी विराजमान करने के साथ ही नित्य नियम एवं नंदीश्वर दीप पूजन होगा। शाम 7 बजे जिनेंद्र भक्ति एवं वैराग्य पाठ, 8 से 9 बजे तक प्रवचन होंगे। संयोजक प्रकाश पांड्या ने धर्म स्नेही बंधुओं से कार्यक्रम में भाग लेने का अनुरोध किया है।
san_Deva hin_Deva